Liderii judeţeni ai PSD, conducerea centrală a partidului, şi majoritatea miniştrilor PSD au fost convocaţi, joi, la ora 12.00, la o şedinţă în Parlament.

Surse din partid au relatat EVZ că principala temă de discuţie va fi situaţia PSD şi a Guvernului Sorin Grindeanu în contextul valului de proteste provocate de modificarea legislaţiei penale.

Potrivit surselor citate, o parte din liderii judeţeni vor propune în cadrul şedinţei Comitetului Executiv Naţional organizarea de către partid a unui miting paşnic de susţinere a Guvernului.

În acest moment, preşedintele PSD, Liviu Dragnea, înclină să respingă ideea organizării unui asemenea miting.